คมนาคม พร้อมรองรับการเดินทางช่วงเทศกาลปีใหม่ และมาตรการรองรับนักท่องเที่ยวชาวจีนหลังเปิดประเทศ
นายศักดิ์สยาม ชิดชอบ รัฐมนตรีว่าการกระทรวงคมนาคม กล่าวว่า ที่ผ่านมากระทรวงคมนาคมได้กำหนดมาตรการความปลอดภัยในการเดินทางของประชาชนมาอย่างต่อเนื่อง สำหรับมาตรการเตรียมความพร้อมรองรับการเดินทางช่วงเทศกาลปีใหม่ 2565 ได้มอบหมายให้หน่วยงานในสังกัดกระทรวงคมนาคม อำนวยความสะดวกและความปลอดภัยในการเดินทางช่วงเทศกาลปีใหม่ 2566 ส่วนมาตรการรองรับนักท่องเที่ยวจากจีน กรณีเปิดประเทศในวันที่ 8 มกราคม 2566 ในวันพรุ่งนี้ (28 ธ.ค.) จะลงพื้นที่ท่าอากาศยานสุวรรณภูมิเพื่อติดตามความก้าวหน้าในการแก้ไขปัญหาการขนถ่ายกระเป๋าสัมภาระล่าช้า อย่างไรก็ดีกระทรวงคมนาคมได้ประสานการทำงานร่วมกับกระทรวงการท่องเที่ยวและกีฬา และกระทรวงสาธารณสุขจะมีการประชุมเตรียมความพร้อมอีกครั้งในวันที่ 5 มกราคม 2566 เพื่อกำหนดมาตรการด้านสาธารณสุขและการรองรับการเดินทาง โดยยืนยันว่าขณะนี้ประเทศไทยมีศักยภาพสูงพร้อมรองรับการเดินทางนอกจากนี้ในช่วงเทศกาลส่งท้ายปีเก่าต้อนรับปีใหม่ กระทรวงคมนาคม ยังได้ยกเว้นค่าธรรมเนียมการใช้ยานยนตร์ บนทางหลวงพิเศษ หมายเลข 7 สายกรุงเทพมหานคร – บ้านฉาง ทางหลวงพิเศษหมายเลข 9 สายวงแหวนรอบนอกกรุงเทพมหานคร (ถนนกาญจนาภิเษก) ตั้งแต่เวลา 00.01 น. ของวันที่ 25 ธันวาคม 2565 ถึง เวลา 24.00 น. ของวันที่ 4 มกราคม 2566